তামিলনাড়ুর বাজি কারখানায় ভয়াবহ বিস্ফোরণ, মৃত ৬

ওয়েব ডেক্স: তামিলনাড়ুর (Tamil Nadu) বাজি কারখানায় ভয়াবহ বিস্ফোরণ (Blast Fireworks Factory in Tamil Nadu)। শনিবার সকালে ঘটনাটি ঘটে বিরুধ জেলার আপ্পাইয়ানাইকেনপট্টি গ্রামের সাত্তুর (Sattur in Tamil Nadu‘s Virudhnagar district) তালুকে। আগুনে ঝলসে এখনও পর্যন্ত ৬ জনের মৃত্যু হয়েছে। ঘটনাস্থলে দমকল ও পুলিশ বাহিনী। যুদ্ধকালীন তৎপরতায় চলছে উদ্ধার কাজ। বিস্ফোরণের তীব্র এতটাই ছিল যে কয়েক কিলোমিটার থেকে সেই শব্দ শোনা গিয়েছে। পুলিশের প্রাথমিক অনুমান, বিস্ফোরণের জেরে বেশ কয়েকজন অবস্থা আশঙ্কাজনক। মৃতের সংখ্যা বাড়তে পারে। দুর্ঘটনার কারণ এখন জানা যায়নি। তবে, প্রাথমিক তদন্তে মনে করা হয়েছে, বৈদ্যতিক সমস্যা আর নয় আতশবাজি তৈরির সময় অসাবধনতার জেরেই বিস্ফোরণ ঘটতে পারে।

সংবাদ সংস্থা এএনআই সূত্রে খবর, শনিবার সকালে ভয়াবহ বিস্ফোরণে কেঁপে উঠল তামিলনাড়ুর বিরুধ জেলার আপ্পাইয়ানাইকেনপট্টি গ্রাম। জানা গিয়েছে, বাজি তৈরি করার জন্য বিভিন্ন রাসায়নিক মেশাচ্ছিলেন শ্রমিকরা। তখনই বিস্ফোরণটি ঘটে। বিস্ফোরণের তীব্র শব্দ আশপাশের এলাকাতেও শোনা যায়। কালো ধোঁয়ায় ঢেকে যায় আকাশ। খদ্রুত আগুন নিয়ন্ত্রণে আনে দমকল। বর্তমানে উদ্ধারকাজে চলছে। পুলিশ আধিকারিকরা জানিয়েছেন যে তদন্ত চলছে। দগ্ধ অবস্থায় ভিতর থেকে ৬ জনের দেহ উদ্ধার করা হয়। ঘটনায় আহত বেশ কয়েকজন। তাঁদের আশঙ্কাজনক অবস্থায় উদ্ধার করে হাসপাতালে পাঠানো হয়। এখনও ঘটনাস্থলে রয়েছে পুলিশ ও দমকলের আধিকারিকরা। ধ্বংসস্তূপ থেকে নমুনা সংগ্রহ করার প্রক্রিয়া চলছে।

আরও পড়ুন: ফেসবুক নিয়ে কড়া পদক্ষেপ কেন্দ্রের, ১৮ ফেব্রুয়ারির মধ্যে কার্যকর

উল্লেখ্য, গত বছর মে মাসে তামিলনাড়ুর রুদনগর জেলার শিবকাশীতে বিস্ফোরণ ঘটে। বাজি বানানোর ‘হাব’ হিসাবে গোটা দেশে পরিচিত এই এলাকা। ঘটনাস্থলেই ৮ জন শ্রমিকের মৃত্যু হয়। ফের অক্টোবর মাসে ভিরাগালুর গ্রামের একটি বাজি কারখানায় বিস্ফোরণ ঘটে। ঘটনায় প্রাণ হারান ৯ জন। একের পর বাজির কারখানায় বিস্ফোরণ তারপরও হুঁশ ফিরছে না প্রশাসনের। প্রশাসনের উদাসীনতা নিয়ে উঠছে প্রশ্ন।

অন্য খবর দেখুন